
Европейският парламент,
–	като взе предвид предложението на Комисията до Парламента и до Съвета (COM(2023)0031),
–	като взе предвид член 294, параграф 2 и член 338, параграф 1 от Договора за функционирането на Европейския съюз, съгласно които Комисията е внесла предложението в Парламента (C9‑0010/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 27 април 2023 г.[footnoteRef:1], [1:  	OВ C 228, 29.6.2023 г., стр. 148.] 

–	като взе предвид член 59 от своя Правилник за дейността,
–	като взе предвид становищата на комисията по граждански свободи, правосъдие и вътрешни работи и на комисията по регионално развитие,
–	като взе предвид доклада на комисията по заетост и социални въпроси (A9-0284/2023),
1. приема изложената по-долу позиция на първо четене;
2. приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;



3.	възлага на своя председател да предаде позицията на Парламента съответно на Съвета и на Комисията, както и на националните парламенти.



[bookmark: TextBodyEnd]P9_TC1-COD(2023)0008
Позиция на Европейския парламент, приета на първо четене на 24 април 2024 г. с оглед на приемането на Регламент (ЕС) 2024/... на Европейския парламент и на Съвета относно европейската статистика за населението и жилищния фонд, за изменение на Регламент (ЕО) № 862/2007 и за отмяна на регламенти (ЕО) № 763/2008 и (ЕС) № 1260/2013[footnoteRef:2]* [2: * 	Промените в текста са в резултат от приемането на изменение 56. Нов или изменен текст се обозначава с получер курсив; заличаванията се посочват със символа ▌.] 

(Текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 338, параграф 1 от него,
като взеха предвид предложението на Европейската комисия,
след предаването на проекта на законодателен акт на националните парламенти,
като взеха предвид становището на Европейския икономически и социален комитет[footnoteRef:3], [3: 	ОВ C ,  г., стр. .] 

като взеха предвид становището на Комитета на регионите[footnoteRef:4], [4: 	ОВ C ,  г., стр. .] 

в съответствие с обикновената законодателна процедура,
като имат предвид, както следва:
(1)	Европейската статистика за населението и жилищния фонд играе централна роля в процесите на създаване на политики и на вземане на решения и следователно е необходима за разработването, изпълнението и оценката на политиките на Съюза, по-специално тези, които са насочени към демографските промени, екологичната и цифровата трансформация, рамката за насърчаване на енергийната ефективност, икономическото, социалното и териториалното сближаване, прилагането на принципите на Европейския стълб на социалните права и постигането на целите за устойчиво развитие от Програмата до 2030 г. на Организацията на обединените нации (ООН), доколкото те попадат в приложното поле на настоящия регламент.
(2)	Статистическите данни за населението са важен знаменател за широк спектър от политически показатели и се използват като референтни в европейската статистика, по-специално за осигуряване на рамки на извадките за провеждане на представителни изследвания на лица и домакинства съгласно Регламент (ЕС) 2019/1700 на Европейския парламент и на Съвета[footnoteRef:5]. [5: 	Регламент (EС) 2019/1700 на Европейския парламент и на Съвета от 10 октомври 2019 г. за създаване на обща рамка за европейската статистика за лицата и домакинствата, основана на индивидуални данни, събрани чрез извадки, за изменение на регламенти (EО) № 808/2004, (EО) № 452/2008 и (EО) № 1338/2008 на Европейския парламент и на Съвета, и за отмяна на Регламент (EО) № 1177/2003 на Европейския парламент и на Съвета и на Регламент (EО) № 577/98 на Съвета (OВ L 261I, 14.10.2019 г., стр. 1).] 

(3)	Съветът по икономически и финансови въпроси редовно предоставя мандат на Комитета за икономическа политика за оценка на дългосрочната устойчивост и качеството на публичните финанси въз основа на изготвяните от Евростат прогнози за населението. Прогнозите за населението се използват и за анализ на политиките в контекста на европейския семестър. Комисията (Евростат) следва да разполага с всички необходими статистически данни за изготвянето и публикуването на прогнози за населението в съответствие с информационните нужди на Съюза.
(4)	В съответствие с член 175, параграф 2 от Договора за функционирането на Европейския съюз (ДФЕС) на всеки три години Комисията следва да внася доклад в Европейския парламент, Съвета, Икономическия и социален комитет и Комитета на регионите относно осъществения напредък в реализирането на икономическото, социалното и териториалното сближаване. За изготвянето на тези доклади и за редовното наблюдение на демографските промени и на евентуалните бъдещи демографски предизвикателства на територията на Съюза са необходими регионални и местни данни, включително за различните видове територии, като гранични региони, градове и техните функционални градски зони, метрополни региони, селски региони, планински и островни региони.
(5)	Съгласно член 16, параграф 4 от Договора за Европейския съюз (ДЕС) квалифицираното мнозинство от членовете на Съвета трябва да се определя, наред с другото, въз основа на населението на държавите членки. За тази цел, съгласно член 4, параграф 1 от Регламент (ЕС) № 1260/2013 на Европейския парламент и на Съвета[footnoteRef:6] понастоящем държавите членки са задължени да предоставят на Комисията (Евростат) данни за общото население на национално ниво. [6: 	Регламент (ЕС) № 1260/2013 на Европейския парламент и на Съвета от 20 ноември 2013 г. относно европейската демографска статистика (ОВ L 330, 10.12.2013 г., стр. 39).] 

(6)	През 2017 г. Комитетът на европейската статистическа система (Комитет на ЕСС) одобри Меморандума от Будапеща, в който се посочва необходимостта от годишна статистика за броя на населението и някои социални, икономически и демографски характеристики на населението, както и от подобрена статистика за миграцията. Във връзка със спазването на принципите на равенство и недискриминация по отношение на гражданите във всички дейности и на правата на гражданите, залегнали в Хартата на основните права на Европейския съюз и в членове 10 и 19 от ДФЕС, както и за целите на наблюдението на напредъка в прилагането на принципите на Европейския стълб на социалните права, Съюзът се нуждае от надеждни и съпоставими статистически данни. В Регламент (ЕС) 2019/1700 е предвидена рамка за събиране на данни чрез извадки, която позволява да се събират данни за равенството и недискриминацията, доколкото това е възможно чрез извадки, и да се анализират някои аспекти на равенството и дискриминацията чрез съставяне на социално-икономически показатели и представяне на информация относно опита с дискриминацията. Освен това Агенцията на ЕС за основните права (FRA) и Европейският институт за равенство между половете (EIGE) провеждат специфични изследвания и специализирани проучвания, чрез които наличната статистика за равенството на равнището на ЕС може да бъде допълнително разширена. Освен това Европейската фондация за подобряване на условията на живот и труд (Eurofound) предоставя данни и информация, събрани чрез проучвания на условията на живот и труд. Сътрудничеството и координацията между държавите членки, Комисията (Евростат) и тези агенции следва да бъдат допълнително засилени, за да се отговори на нарастващите нужди на ползвателите от надеждни и изчерпателни данни за равенството и разнообразието в Съюза.
(6a)	С Меморандума от Будапеща също така се отправи призив за подобряване на статистическите данни за миграцията и за разработване и прилагане на общи определения, свързани с населението и миграцията, като се отчита необходимостта от установяване на понятия и определения, които да са статистически обосновани, подходящи и приложими в светлината на новите видове миграция. Минали и настоящи събития, като оттеглянето на Обединеното кралство от Съюза и последиците от руската агресивна война срещу Украйна, както и други хуманитарни кризи, подчертават значението на актуална и подробна статистика за миграцията и международната закрила, която е от съществено значение за изготвянето на общ преглед на миграционните потоци към, във и от Съюза.
(7)	За да се постигнат целите на Европейския зелен пакт, разработването и оценката на ефективни политики изискват подобрени статистически данни за енергопотреблението и енергийната ефективност на жилищния фонд, подробни географски данни за разпределението на населението, както и по-задълбочени проучвания на връзката между населението и жилищния фонд. По време на пандемията от COVID-19 се очерта нуждата от надеждни, често предоставяни и актуални статистически данни за умиранията в Съюза. Въпреки че нуждите от данни бяха удовлетворени чрез доброволно събиране на данни от държавите членки и предоставянето им на Комисията (Евростат), Съюзът се нуждае от адекватен механизъм за задължително събиране на такива данни в рамките на Европейската статистическа система (ЕСС), при съблюдаване на необходимата честота, актуалност и степен на подробност.
(7a)	За да се наблюдава напредъкът в изпълнението на принципите на Европейския стълб на социалните права, на водещите цели на свързания план за действие и на Европейската гаранция за децата на национално равнище, както и за да се извърши оценка на разпределението на въздействието на изменението на климата и политиките като цяло, Съюзът се нуждае от адекватен механизъм за задължително събиране на такива данни в рамките на ЕСС, при съблюдаване на необходимата честота, актуалност и степен на подробност.
(8)	На всеки десет години по предложение на Статистическата комисия Икономическият и социален съвет на ООН приема резолюции относно световното преброяване на населението и жилищния фонд и приканва държавите — членки на ООН, да провеждат преброявания на населението и жилищния фонд в съответствие с международните и регионалните препоръки и като поддържат целостта, надеждността, точността и стойността на резултатите от преброяванията на населението и жилищния фонд. Тези препоръки следва да бъдат взети предвид и при изготвянето на европейската статистика за населението и жилищния фонд.
(9)	Рационализирането на задълженията за докладване и намаляването на административната тежест е основна цел на Комисията. Съобщението на Комисията от 16 март 2023 г., озаглавено „Дългосрочна конкурентоспособност на ЕС: перспективи след 2030 г.“, има за цел да се рационализират и опростят изискванията за докладване с 25% за предприятията и администрациите, като същевременно не се подкопават съответните цели на политиката. С Регламент (ЕО) № 223/2009 на Европейския парламент и на Съвета[footnoteRef:7] е установена рамка за разработването, изготвянето и разпространението на европейска статистика въз основа на общи статистически принципи. С този регламент се определят критерии за качество и той засяга необходимостта от това да се сведе до минимум тежестта върху респондентите на изследванията и да се допринесе за постигане на по-общата цел за намаляване на административната тежест. Новата правна рамка за европейската статистика за населението и жилищния фонд следва да прилага и да се основава на критериите за качество, определени в посочения регламент, и да намалява административната тежест чрез ефективно и ефикасно повторно използване на наличните източници на данни, включително административни данни. [7: 	Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 87, 31.3.2009 г., стр. 164).] 

(10)	От оценката на съществуващите статистически данни[footnoteRef:8] за преброяванията на населението и жилищния фонд в Съюза, статистическите данни за международните миграционни потоци, броя на мигрантите към определени дати и придобиването на гражданство и демографските статистически данни е видно, че действащата правна рамка, включваща регламенти (ЕО) № 862/2007[footnoteRef:9], (ЕО) № 763/2008[footnoteRef:10] и (ЕС) № 1260/2013 на Европейския парламент и на Съвета, е довела до значително общо подобрение на статистическите данни в сравнение с положението през 2005 г. без действащата правна рамка. Тази рамка обаче има потенциал за липса на съгласуваност и съпоставимост, който следва да бъде преодолян. [8: 	SWD(2023)13.]  [9: 	Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила и за отмяна на Регламент (ЕИО) № 311/76 на Съвета относно изготвяне на статистика за чуждестранните работници (ОВ L 199, 31.7.2007 г., стр. 23).]  [10: 	Регламент (ЕО) № 763/2008 на Европейския парламент и на Съвета от 9 юли 2008 г. относно преброяването на населението и жилищния фонд (ОВ L 218, 13.8.2008 г., стр. 14).] 

(11)	Изменението на климата, цифровата трансформация, променящото се демографско положение и неотдавнашните миграционни тенденции породиха изисквания за по-актуална, по-често предоставяна и по-подробна европейска статистика за населението, социално-икономическото развитие, основните демографски събития и жилищния фонд, включително подробни данни по теми или групи, които са станали политически и обществено значими през последното десетилетие. Освен това действащата правна рамка не е достатъчно гъвкава, за да се адаптира към променящите се нужди на политиката и да позволи използването на нови източници на национално равнище и на равнището на Съюза. Освен това структурата на действащата правна рамка под формата на три отделни регламента, приети по различно време, е довела до вътрешни несъответствия в статистиката. И накрая, тъй като Регламент (ЕС) № 1260/2013 няма да бъде приложим, считано от 31 август 2028 г., е необходимо ново правно основание за демографската статистика, събирана съгласно този регламент. Поради това е необходимо настоящата правна рамка да бъде заменена с нова, по-съгласувана и по-гъвкава, която следва да измени съответните части на Регламент (ЕО) № 862/2007 и да отмени регламенти (ЕО) № 763/2008 и (ЕС) № 1260/2013.
(12)	Член 3 от Регламент (ЕО) № 862/2007 обхваща статистическите данни за държавата на гражданство и мястото на раждане на пребиваващото население (брой на мигрантите към определени дати), за промените в местопребиваването между държавите (международни миграционни потоци) и за придобиването на гражданство от пребиваващото население, докато другите статистически данни съгласно този регламент се отнасят до административните и съдебните процедури, свързани с имиграционното законодателство и международната закрила. Поради това статистическите данни, посочени в член 3 от посочения регламент, са тясно свързани и следва да съответстват на статистическите данни за пребиваващото население и неговите демографски промени, предоставени съгласно регламенти (ЕО) № 763/2008 и (ЕС) № 1260/2013. Следователно, за да се осигури вътрешна съгласуваност, тези статистически данни следва да бъдат интегрирани в единно правно основание, като се заличи член 3 от Регламент (ЕО) № 862/2007.
(13)	Бързо променящото се естество на някои характеристики на населението и жилищния фонд, по-специално във връзка с демографските, социално-икономическите и миграционните явления, и съответната необходимост от бързо насочване и адаптиране на политиките, означава, че е необходимо статистическите данни да бъдат налични своевременно скоро след референтния период. Поради това периодичността и актуалността на статистическите данни следва да бъдат осезаемо подобрени, когато това е възможно чрез използването на административни данни и административни записи. За тази цел държавите членки следва да осигурят подходящи ресурси за своите национални статистически институти.
(14)	С Регламент (ЕО) № 1059/2003 на Европейския парламент и на Съвета[footnoteRef:11] се установява методология, основана на координатна мрежа, за определяне на териториални типологии въз основа на разпределението на населението по клетки от 1 km2 . Регламент за изпълнение (ЕС) 2018/1799 на Комисията[footnoteRef:12] като временно пряко статистическо действие, съпътстващо преброяването на населението и жилищния фонд през 2021 г., предоставя ключови резултати от преброяването в общоевропейска координатна мрежа от 1 km2. Правната рамка следва да гарантира непрекъснатото разпространение на географски обозначени статистически данни за населението, основани на координатни мрежи, и разширяването им до статистически данни за жилищния фонд. [11: 	Регламент (ЕО) № 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (ОВ L 154, 21.6.2003 г., стр. 1).]  [12: 	Регламент за изпълнение (ЕС) 2018/1799 на Комисията от 21 ноември 2018 г. за започване на временно пряко статистическо действие за разпространение на избрани теми от преброяването на населението и жилищния фонд от 2021 г., геокодирани към координатна мрежа от 1 km2 (ОВ L 296, 22.11.2018 г., стр. 19).] 

(15)	Териториалните единици и статистическите координатни мрежи следва да се определят в съответствие с Регламент (ЕО) № 1059/2003.
(16)	По отношение на геокодирането на местоположение, следва да се използва координатна мрежа на тематично организираните статистически единици в съответствие с приложение III към Директива 2007/2/ЕО на Европейския парламент и на Съвета[footnoteRef:13]. [13: 	Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).] 

(17)	Настоящата правна рамка за европейската статистика за населението и жилищния фонд трябва да бъде актуализирана, за да се гарантира, че понастоящем отделните статистически процеси са адекватно интегрирани в обща рамка, която позволява на ЕСС да отговаря ефективно на новите информационни нужди на Съюза и да насърчава статистическите иновации. Статистическите резултати трябва да се подобрят, за да останат значими в условията на демографски, миграционни, социални и икономически промени и предизвикателства, като подпомагат създаването на политики и вземането на решения.
(18)	Подобрената редовна (на годишна база и за периоди под една година) статистика за населението и жилищния фонд, основана на административни източници, следва да бъде допълнена с информация от координираните преброявания на населението и жилищния фонд в Съюза, които се провеждат на всеки десет години в съответствие с принципите и препоръките на ООН. Също толкова важно е, че преброяванията на населението и жилищния фонд предоставят единствена по рода си възможност официалната статистика да бъде видима, както по отношение на операциите, така и по отношение на резултатите.
(19)	Преброяванията на населението в Съюза следва да станат по-рентабилни чрез пълноценно използване на богатия набор от административни данни, налични в държавите членки, или чрез комбинация от различни източници, включително източници, свързани с интернет на нещата и предоставянето на цифрови услуги, въз основа на сключването на протоколи между националните статистически институти на държавите членки и доставчиците на данни от частни бази данни. Те следва да зачитат неприкосновеността на личните данни, като създадат необходимите гаранции за събирането на лични данни, за да се избегне всяка евентуална злоупотреба и да се гарантират основните права. Те следва да се използват и за повторно установяване на демографската основа и да включват изследвания на обхвата на източниците на административни данни.
(20)	Държавите членки и Комисията (Евростат) следва да имат устойчив достъп до възможно най-широк набор от източници на данни, за да изготвят висококачествена и рентабилна европейска статистика за населението и жилищния фонд. Във връзка с това е изключително важно националните статистически органи да получават своевременен достъп и да им бъде разрешено незабавно да използват административните данни, притежавани от публичните администрации на национално, регионално и местно ниво, в съответствие с член 17а от Регламент (ЕО) № 223/2009. Например статистиката за енергийната ефективност на сградите може да се основава на административни данни, свързани с издаването на енергийни сертификати на сгради съгласно Директива 2010/31/ЕС на Европейския парламент и на Съвета[footnoteRef:14]. Националните статистически органи следва да могат редовно и своевременно да използват повторно и пълноценно административните данни от оперативно съвместимите бази данни за енергийните характеристики на сградите, които са на разположение на национално равнище в съответствие с Директива (ЕС) 2024/1275 на Европейския парламент и на Съвета[footnoteRef:15]. Националните статистически органи също така трябва да участват във вземането на решения относно проектирането и преработването на съответните източници на административни данни, за да се гарантира, че те могат да бъдат допълнително използвани за съставяне на официална статистика. [14: 	Директива 2010/31/ЕС на Европейския парламент и на Съвета от 19 май 2010 г. относно енергийните характеристики на сградите (ОВ L 153, 18.6.2010 г., стр. 13).]  [15: 	Директива (ЕС) 2024/1275 на Европейския парламент и на Съвета от 24 април 2024 г. относно енергийните характеристики на сградите (преработен текст) (ОВ L, 2024/1275, 8.5.2024 г., ELI: http://data.europa.eu/eli/dir/2024/1275/oj).] 

(21)	През последните години бяха разработени всеобхватни бази данни и системи за оперативна съвместимост на равнището на Съюза, свързани с пребиваването, основните демографски събития, гражданството и миграционните и презграничните движения на населението, като например тези, създадени с регламенти (ЕС) № 910/2014[footnoteRef:16], (ЕС) 2018/1724[footnoteRef:17], (ЕС) 2019/817[footnoteRef:18] и (ЕС) 2019/818[footnoteRef:19] на Европейския парламент и на Съвета. Те предоставят ценна информация, която може да бъде използвана повторно за съставяне и гарантиране на качеството на европейската статистика за населението и жилищния фонд. [16: 	Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).]  [17: 	Регламент (ЕС) 2018/1724 на Европейския парламент и на Съвета от 2 октомври 2018 г. за създаване на единна цифрова платформа за предоставяне на достъп до информация, до процедури и до услуги за оказване на помощ и решаване на проблеми и за изменение на Регламент (ЕС) № 1024/2012, (ОВ L 295, 21.11.2018 г., стр. 1).]  [18: 	Регламент (ЕС) 2019/817 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на границите и визите и за изменение на регламенти (ЕО) № 767/2008, (ЕС) 2016/399, (ЕС) 2017/2226, (ЕС) 2018/1240, (ЕС) 2018/1726, (ЕС) 2018/1861 на Европейския парламент и на Съвета и на решения 2004/512/ЕО и 2008/633/ПВР на Съвета (ОВ L 135, 22.5.2019 г., стр. 27).]  [19: 	Регламент (ЕС) 2019/818 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на полицейското и съдебното сътрудничество, убежището и миграцията и за изменение на регламенти (ЕС) 2018/1726, (ЕС) 2018/1862 и (ЕС) 2019/816 на Европейския парламент и на Съвета (ОВ L 135, 22.5.2019 г., стр. 85).] 

(22)	Във връзка с това е важно да се даде възможност на Комисията (Евростат) да използва повторно тези данни само за статистически цели при стриктно прилагане на правилата за защита на данните и неприкосновеността на личния живот съгласно Регламент (ЕС) 2018/1725 на Европейския парламент и на Съвета[footnoteRef:20]. Това следва да се прилага по-специално за статистическите данни, съхранявани в централното хранилище за докладване и статистика (ЦХДС), в съответствие с целта на ЦХДС, посочена в член 39, параграф 1 от Регламент (ЕС) 2019/817, както и в член 39, параграф 1 от Регламент (ЕС) 2019/818, и в съответствие с регламентите за създаване на системите, чиито статистически данни се съхраняват в ЦХДС. По-специално, като се има предвид, че ЦХДС трябва да предоставя междусистемни статистически данни и аналитични доклади за цели на политиката, за оперативни цели и за цели, свързани с качеството на данните, Комисията (Евростат) следва да си сътрудничи с Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA), доколкото това е възможно, с оглед на предоставянето на необходимата европейска статистика. [20: 	Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OВ L 295, 21.11.2018 г., стp. 39).] 

(23)	Частните данни се отнасят до огромното количество данни, държани от частни субекти, получени в резултат на тяхната дейност, които биха могли да се използват от статистическите органи и Комисията (Евростат) за изготвяне на официална статистика. Такива данни могат да подобрят обхвата, актуалността и капацитета за реакция при кризи в областта на европейската статистика за населението и жилищния фонд или да дадат възможност за статистически иновации. Такива данни могат да допълнят съществуващата демографска и миграционна статистика, да допринесат за статистически иновации и дори да послужат за изготвяне на ранни оценки, като същевременно се гарантира защитата на правата и свободите на държателите на данни. Националните статистически институти и други компетентни национални органи, както и Комисията (Евростат) следва да имат достъп до тези данни и да ги използват, както и да си сътрудничат с частните държатели на данни в съответствие с Регламент (ЕО) № 223/2009.
(24)	За да се гарантира съпоставимостта на европейската статистика за населението и жилищния фонд на равнището на Съюза, е от основно значение да се използват общи определения за населението и те да се прилагат по хармонизиран начин. С цел последователно, надеждно и рентабилно прилагане на единната хармонизирана демографска основа, като същевременно се гарантират актуални резултати, следва да е възможно да се прилагат научно обосновани техники за моделиране и статистически методи, като например „признаци за присъствие“, когато е целесъобразно.
(25)	Държавите членки следва да предоставят своите данни и метаданни в електронна форма и в подходящ технически формат, който трябва да бъде осигурен от Комисията (Евростат). Международните стандарти, като например инициативата за обмен на статистически данни и метаданни (Statistical Data and Metadata Exchange), и статистическите или техническите стандарти, разработени в рамките на Съюза, като например стандартите за метаданни и валидиране или принципите на Европейската рамка за оперативна съвместимост, следва да се използват в степента, в която са подходящи за европейската статистика за населението и жилищния фонд. Комитетът на ЕСС прие стандартите на ЕСС за метаданните и структурата на докладите за качеството в съответствие с член 12 от Регламент (ЕО) № 223/2009. Тези стандарти следва да допринесат за хармонизирането на осигуряването на качеството и докладването съгласно настоящия регламент и поради това следва да бъдат въведени.
(26)	Европейската статистика за населението и жилищния фонд следва да отговаря на критериите за качество, а именно: относимост, точност, актуалност и навременност, достъпност и яснота, съпоставимост и съгласуваност, посочени в Регламент (ЕО) № 223/2009. Качеството на тези статистически данни следва да се повишава в зависимост от нуждите на Съюза и следва да се създадат механизми за справяне с евентуални ситуации, при които качеството на данните не е гарантирано. Съответните резултати от оценката на качеството, извършена от Комисията (Евростат), следва да бъдат публично достъпни за ползвателите на статистиката чрез осигуряването на свободен и лесен достъп до тези статистически данни чрез базите данни на Комисията (Евростат) на нейния уебсайт и в нейните публикации.
(26a)	Европейската статистика за населението и жилищния фонд следва да преодолее трайната липса на данни относно уязвимите групи, а именно труднодостъпните групи от населението, като например лица, пребиваващи в институции (например военни институции, поправителни домове и наказателни институции, общежития към училища и университети, религиозни институции, болници, центрове за резидентна грижа, институции за лица с увреждания и сиропиталища), лица на възраст над 75 години, лица с увреждания, бездомни хора, лица с мигрантски произход и лица без гражданство. С цел да се преодолее това разделение на данните и да се предотвратят социалните и икономическите неравенства, произтичащи от него, държавите членки следва да разработят стратегии и целенасочени решения за събирането на данни относно труднодостъпните групи от населението, по-специално с оглед на установяването на местонахождението, осъществяването на контакт, убеждаването и интервюирането на тези групи от населението. 
(26б)	Адекватните, навременни и ефективни политики предполагат надеждни и съпоставими данни, дезагрегирани по пол, възраст и, когато е уместно, националност, социално-икономически статус, географски район и други характеристики в съответствие със статистическите принципи, установени в член 338, параграф 1 от ДФЕС и в Кодекса на европейската статистическа практика и Рамката за осигуряване на качеството на ЕСС. Тези данни са важни за по-доброто разбиране на тенденциите по отношение на населението и жилищния фонд, за борба с комбинираната дискриминация и за изпълнението и оценката на политиките, политическите цели и действията на Съюза, като например принципите на Европейския стълб на социалните права, Европейската гаранция за децата, европейската стратегия за грижите, Европейската стратегия за правата на хората с увреждания и европейската платформа за борба с бездомничеството, тъй като всички те разчитат в голяма степен на данните относно домакинствата и семействата. Дезагрегирането на статистическите данни по увреждания следва да се насърчава чрез използване на съществуващи и нови административни източници на данни, които следва да служат за проучване на възможността за обхващане на уврежданията. Събирането и използването на такива данни трябва да се извършва при пълно зачитане на стандартите на Съюза и на националните стандарти за неприкосновеност на личния живот и за основните права, особено когато става въпрос за данни на ненавършили пълнолетие лица. Дезагрегирането по пол следва да отразява наличните данни в държавите членки. В някои държави членки понастоящем е възможно лицата да се регистрират законно като лица с трети — в много случаи неутрален — пол. Настоящият регламент не засяга съответните национални правила, които привеждат в действие такава регистрация.
(27)	Регламент (ЕО) № 223/2009 съдържа правила за предоставянето на данни от държавите членки на Комисията (Евростат) и тяхното използване, включително за предаването и защитата на поверителни данни. Мерките, предприети в съответствие с настоящия регламент, следва да гарантират, че поверителните данни се предоставят и се използват изключително за статистически цели в съответствие с членове 21 и 22 от същия регламент.
(28)	Комисията (Евростат) трябва да спазва статистическата поверителност на данните, предоставени от държавите членки съгласно Регламент (ЕО) № 223/2009. По отношение на статистическите данни за населението, събирани съгласно този регламент, следва да се разработи хармонизиран подход за осигуряване на високо качество на европейските агрегати и избягване на оповестяването на поверителни данни в статистическите резултати, като не се допуска, доколкото е възможно, премахването на данни.
(29)	Наличните на национално ниво източници на данни невинаги са в състояние да обхванат точно явленията, свързани със свободното движение на хора в Съюза, достъпа на лицата до трансгранични услуги, свързани с основни демографски събития, и упражняването на правата на лицата да купуват и притежават жилищни имоти, използвани като основно, ваканционно и второ жилище в целия Съюз. Съществуват също така несъответствия в двустранните миграционни потоци и трудности при измерването на групи от населението, например тези на мигрантите, бездомните хора или хората без гражданство. Ето защо споделянето на данни за целите на съставянето на статистически данни за населението и миграцията и осигуряването на тяхното качество следва да се засилят и да се разглеждат като още един източник на данни. Подобно засилено споделяне на данни може да обхване широк спектър от относими данни — от данни, които очевидно не позволяват пряко или непряко идентифициране на статистически единици, до данни, които потенциално подлежат на изискванията за статистическа поверителност. Държавите членки следва, в свой собствен интерес и в интерес на другите държави членки, да участват в дейности по споделяне на данни, включително в пилотни проекти за оценка на иновативни сигурни решения. Комисията (Евростат) следва също така да създаде сигурна инфраструктура за улесняване на това споделяне на данни, като осигури всички необходими гаранции за защита на данните.
▌
(31)	Споделянето на поверителни данни следва да се извършва само въз основа на искане, което обосновава необходимостта от споделяне на данните в съответствие с глава V от Регламент (ЕО) № 223/2009.
(32)	В по-дългосрочен план съвместните усилия в рамките на ЕСС за намаляване на трансграничните проблеми с качеството на статистиката, като например двойното отчитане на пребиваващи лица на Съюза, ползващи се от свободата на движение, следва да се възползват например от единните цифрови идентификатори, установени на равнището на Съюза с Регламент (ЕС) № 910/2014.
(33)	Настоящият регламент не засяга действието на регламенти (ЕС) 2016/679[footnoteRef:21] и (ЕС) 2018/1725 и Директива 2002/58/ЕО[footnoteRef:22] на Европейския парламент и на Съвета. В рамките на съответното им приложно поле последните регламенти се прилагат към обработването на лични данни съгласно настоящия регламент, като се има предвид също така, че личните данни, обработвани за статистически цели в обществен интерес, са поверителни статистически данни, за които се прилага принципът на статистическата поверителност. Поради това тези данни следва да се използват само за статистически цели и никога да не се използват за предприемане на мерки или вземане на решения по отношение на конкретно физическо лице. За обработването, споделянето и архивирането на лични данни за статистически цели съгласно настоящия регламент следва за предпочитане да се използват анонимизирани или псевдонимизирани данни, за да се гарантират гаранциите, приети съгласно член 89 от Регламент (ЕС) 2016/679 и член 13 от Регламент (ЕС) 2018/1725. Когато личните данни се обработват в съответствие с Регламент (ЕС) 2016/679 или Регламент (ЕС) 2018/1725, следва да се прилагат изцяло принципите на законосъобразност, справедливост, прозрачност и точност, ограничение на целите, свеждане на данните до минимум, ограничение на съхранението, цялостност и поверителност. По същия начин следва да се прилагат и статистическите принципи, изложени в член 2 от Регламент (ЕО) № 223/2009 и доразвити в Кодекса на европейската статистическа практика. [21: 	Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).]  [22: 	Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) (OВ L 201, 31.7.2002 г., стр. 37).] 

(34)	Европейската статистика за населението и жилищния фонд следва да се развива, за да се отчитат възникващите нужди от данни, произтичащи от променящите се политически приоритети, както и от промените в демографското, миграционното, социалното и икономическото положение в Съюза. Комисията (Евростат) следва да предприеме пилотни проучвания и проучвания за осъществимост за оценка на осъществимостта на съответните адаптации по целесъобразност и следва да вземе предвид аспекти като разходите и административната тежест за държавите членки и наличието на подходящи източници на данни. При изготвянето на тези проучвания Комисията следва да гарантира представителността на проучванията на равнището на Съюза, като се отразяват националните различия. Комисията следва да оцени резултатите от проучванията в сътрудничество с държавите членки.
(35)	За да се вземат предвид демографските, икономическите и социалните тенденции, технологичното развитие и необходимостта от своевременно разработване на добре насочени политики, на Комисията следва да бъде предоставено правомощието да приема актове в съответствие с член 290 от ДФЕС с цел изменение на списъка, описанието, периодичността и референтните моменти на подробните теми, обхванати от европейската статистика за населението и жилищния фонд; да актуализира периодичността и референтните моменти в приложението към настоящия регламент и да уточнява допълнителната информация, която трябва да предоставят държавите членки. От особена важност е по време на подготвителната си работа Комисията да проведе подходящи консултации, включително на експертно равнище, и тези консултации да бъдат проведени в съответствие с принципите, заложени в Междуинституционалното споразумение от 13 април 2016 г. за по-добро законотворчество[footnoteRef:23]. По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове. [23: 	ОВ L 123, 12.5.2016 г., стр. 1.] 

(35a)	Значението на европейската статистика като съществена част от основаното на факти вземане на решения е отразено в рамката за програмиране и финансиране, установена с Регламент (ЕС) 2021/690 на Европейския парламент и на Съвета[footnoteRef:24] разработването, изготвянето и разпространението на европейска статистика (програма „Единен пазар“). Държавите членки следва да могат да кандидатстват за финансова подкрепа по програма „Единен пазар“, както и по линия на Инструмента за техническа подкрепа, създаден с Регламент (ЕС) 2021/240 на Европейския парламент и на Съвета[footnoteRef:25], в съответствие с целите и правилата на тези инструменти, за адаптиране на националните си статистически системи, подобряване на методологията и качеството на статистическите данни, както и за планиране и осъществяване на ad hoc събиране на данни съгласно настоящия регламент. [24: 	Регламент (ЕС) 2021/690 на Европейския парламент и на Съвета от 28 април 2021 г. за създаване на програма за вътрешния пазар, конкурентоспособността на предприятията, включително малките и средните предприятия, областта на растенията, животните, храните и фуражите, и европейската статистика (програма „Единен пазар“), и за отмяна на регламенти (ЕС) № 99/2013, (ЕС) № 1287/2013, (ЕС) № 254/2014 и (ЕС) № 652/2014 (ОВ L 153, 3.5.2021 г., стр. 1).]  [25: 	Регламент (ЕС) 2021/240 на Европейския парламент и на Съвета от 10 февруари 2021 г. за създаване на Инструмент за техническа подкрепа (ОВ L 57, 18.2.2021 г., стр. 1).] 

(36)	В съответствие с регламенти (ЕС, Евратом) 2018/1046[footnoteRef:26] и (ЕС, Евратом) № 883/2013 на Европейския парламент и на Съвета[footnoteRef:27], и с регламенти (ЕО, Евратом) № 2988/95[footnoteRef:28], (Евратом, ЕО) № 2185/96[footnoteRef:29] и (ЕС) 2017/1939[footnoteRef:30] на Съвета финансовите интереси на Съюза трябва да бъдат защитени чрез пропорционални мерки, включително мерки, свързани с предотвратяването, разкриването, коригирането и разследването на нередности, включително измами, възстановяването на загубени, неправомерно изплатени или неправилно използвани средства и, когато е целесъобразно, налагането на административни санкции. По-специално, в съответствие с регламенти (Евратом, ЕО) № 2185/96 и (ЕС, Евратом) № 883/2013 Европейската служба за борба с измамите (OLAF) има правомощието да извършва административни разследвания, включително проверки и инспекции на място, с цел установяване наличието на измама, корупция или друга незаконна дейност, засягаща финансовите интереси на Съюза. В съответствие с Регламент (ЕС) 2017/1939 на Европейската прокуратура са предоставени правомощия да извършва разследване и наказателно преследване за престъпления срещу финансовите интереси на Съюза, както е предвидено в Директива (ЕС) 2017/1371 на Европейския парламент и на Съвета[footnoteRef:31]. В съответствие с Регламент (ЕС, Евратом) 2018/1046 всички лица или субекти, получаващи средства от Съюза, трябва да оказват пълно съдействие за защита на финансовите интереси на Съюза, да предоставят правата и достъпа, необходими на Комисията, на OLAF, на Сметната палата и, по отношение на държавите членки, участващи в засилено сътрудничество съгласно Регламент (ЕС) 2017/1939, на Европейската прокуратура, и да гарантират, че всички трети лица, участващи в изпълнението на средства на Съюза, предоставят равностойни права. [26: 	Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).]  [27: 	Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).]  [28: 	Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (ОВ L 312, 23.12.1995 г., стр. 1).]  [29: 	Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).]  [30: 	Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура (OВ L 283, 31.10.2017 г., стp. 1).]  [31: 	Директива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред (ОВ L 198, 28.7.2017 г., стр. 29).] 

(37)	С цел да се осигурят еднакви условия за прилагане на настоящия регламент, на Комисията следва да бъдат предоставени изпълнителни правомощия за определяне на изискванията по отношение на данните и метаданните, техническите формати и процедурите за предоставяне на данните и метаданните, както и съдържанието и структурата на докладите за качеството. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета[footnoteRef:32]. [32: 	Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).] 

(38)	Когато прилагането на настоящия регламент или на приетите в съответствие с него делегирани актове и актове за изпълнение изисква значителни адаптации в националната статистическа система на дадена държава членка за предоставяне на данни с периодичност, по-малка от 10 години, Комисията следва да може, в надлежно обосновани случаи и за ограничен период от време, да предоставя дерогации на съответните държави членки.
(39)	Доколкото целта на настоящия регламент, а именно систематичното изготвяне на европейска статистика за населението и жилищния фонд, не може да бъде постигната в достатъчна степен от държавите членки, а поради съгласуваност и съпоставимост може по-добре да се постигне на равнището на Съюза, Съюзът може да приеме мерки в съответствие с принципа на субсидиарност, уреден в член 5 от ДЕС. В съответствие с принципа на пропорционалност, уреден в същия член, настоящият регламент не надхвърля необходимото за постигането на тези цели.
(40)	В съответствие с член 42, параграф 1 от Регламент (ЕС) 2018/1725 беше проведена консултация с Европейския надзорен орган по защита на данните, който представи становище на 16 март 2023 г.
(41)	Бяха проведени консултации с Комитета на ЕСС,
ПРИЕХА НАСТОЯЩИЯ РЕГЛАМЕНТ:

Член 1
Предмет
С настоящия регламент се установява обща правна рамка за разработването, изготвянето и разпространението на европейска статистика за населението и жилищния фонд.
Член 2
Определения
За целите на настоящия регламент се прилагат следните определения:
1)	„гражданство“ означава специфичната правна връзка между дадено физическо лице и неговата държава, придобита по рождение или чрез натурализация, независимо дали посредством декларация, избор, брак, осиновяване или по друг начин, в съответствие с националното законодателство;
2)	„обичайно местопребиваване“ означава мястото, където дадено лице обикновено прекарва частта от деня, предназначена за почивка, независимо от временните отсъствия с цел развлечение, ваканция, посещения при приятели и роднини, работа, медицинско лечение или религиозно поклонение. Само следните лица се считат за обичайно пребиваващи в съответния географски район:
а)	тези, които са живели в своето обичайно местопребиваване през по-голямата част от времето през дванадесетте месеца преди референтната дата, включително референтната дата; или
б)	тези, които са пристигнали в своето обичайно местопребиваване през последните дванадесет месеца преди референтната дата, включително референтната дата, и които възнамеряват или за които се очаква да останат там през по-голямата част от времето за поне дванадесет месеца след пристигането им;
3)	„признаци за присъствие“ означава всяка информация, свидетелстваща за действителното присъствие и обичайното местопребиваване на дадено лице на съответната територия, включително информация, получена от всеки подходящ източник или комбинация от източници, включително цифрови следи, които са свързани с лицето;
4)	▌
5)	„международна миграция“ означава събитието, при което дадено лице установява обичайното си местопребиваване на територията на държава членка или на трета държава, след като преди това е имало обичайно местопребиваване в друга държава членка или трета държава;
6)	„имигрант“ означава лице, което е участвало в международна миграция през референтния период, за да установи новото си обичайно местопребиваване в предоставящата данните държава;
7)	„емигрант“ означава лице, което е участвало в международна миграция през референтния период, за да установи новото си обичайно местопребиваване извън предоставящата данните държава, след като преди това е имало обичайно местопребиваване в предоставящата данните държава;
8)	„вътрешна миграция“ означава събитието, при което дадено лице променя обичайното си местопребиваване в рамките на територията на предоставящата данните държава;
8a)	„труднодостъпни групи от населението“ означава групи лица, за които съществува реална или предполагаема пречка за пълно и представително включване или идентифициране в събирането на статистически данни или поради това че съответните групи не са обхванати, или поради липса на специфични характеристики за идентифицирането им;
9)	„жилищно помещение“ означава временна или постоянна постройка, подслон или място за настаняване, в което пребивават едно или повече лица, независимо дали е проектирано или предназначено за обитаване от хора;
10)	▌ „конвенционални жилища“ са структурно обособени и независими помещения в определени места, които са предназначени за постоянно обитаване от хора и които към референтната дата са: 
а) използвани като обичайно местопребиваване; 
б) незаети; или 
в) използвани като второ или сезонно жилище. 
х)	„отделно помещение“ означава помещение, обградено от стени и покрито с покрив или таван по такъв начин, че едно или повече лица могат да живеят там самостоятелно от други лица;
хх)	„независимо помещение“ означава помещение с пряк достъп от улица или стълбище, проход, коридор или земя;
11)	„предназначена за обитаване сграда“ означава постоянна постройка, състояща се от едно или повече конвенционални жилища или предназначена за институционално или колективно настаняване;
12)	„домакинство“ означава група от две или повече лица, които споделят жилищни помещения, ▌ или отделно лице, което не е част от друго домакинство;
12a)	„институция“ означава колективно жилищно помещение за целите на осигуряване на дългосрочно настаняване и предоставяне на услуги необходими за ежедневния живот, на група лица;
13)	„семейство“ означава група от две или повече лица, които живеят през по-голямата част от времето в едно и също домакинство и които са свързани с произход, с брачно или регистрирано партньорство или с партньорство в съвместно съжителство;
14)	„административни записи“ означава данни, генерирани от нестатистически източник, обикновено поддържан от публичен орган регистър, чиято основна цел не е предоставянето на статистически данни;
15)	„област“ означава един или няколко набора от данни, които включват конкретни теми;
16)	„тема“ означава съдържанието на информацията, която трябва да бъде събрана за статистическите единици, като всяка тема обхваща няколко подробни теми;
17)	„подробна тема“ означава подробното съдържание на информацията, която трябва да бъде събрана за свързаните с дадена тема статистически единици, като всяка подробна тема обхваща една или няколко променливи;
18)	„набор от данни“ означава ▌ една или няколко променливи, организирани в структуриран вид;
19)	„преброяване на населението и жилищния фонд“ означава подробните набори от данни и метаданни за десетгодишни периоди, които трябва да бъдат предоставяни съгласно настоящия регламент;
20)	„статистическа единица“ означава един член на съвкупност от единици, а именно лица, предмети или събития, за които се събират данни и ▌ се съставя статистика;
21)	„променлива“ означава характеристика на статистическа единица, която може да приеме повече от една стойност от определен набор от стойности;
22)	„разбивка“ означава предварително определен дискретен, изчерпателен и взаимно изключващ се набор от стойности, които могат да бъдат отнесени към променливи, характеризиращи статистическите единици;
23)	„национално ниво“ означава на територията на дадена държава членка;
24)	„регионално ниво“ означава ниво 3 по NUTS в съответствие с определеното в Регламент (ЕО) № 1059/2003;
25)	„местно ниво“ означава нивото на местната административна единица ▌ в съответствие с определеното в Регламент (ЕО) № 1059/2003;
26)	„ниво на координатна мрежа“ означава статистическа координатна мрежа в съответствие с определеното в Регламент (ЕО) № 1059/2003;
27)	„рамки“ означава всеки списък, материал или приспособление, които очертават и установяват елементите на целевата съвкупност и в зависимост от предназначението могат да позволяват достъп до и/или да осигуряват допълнителни характеристики на елементите;
28)	„референтна дата“ означава моментът във времето, за който се отнасят статистическите данни;
29)	„референтен период“ означава времевият интервал, за който се отнасят статистическите данни за събитията;
30)	„референтен момент“ означава или референтна дата, или референтен период, в зависимост от това дали статистиката е за събития или за други статистически единици;
31)	„метаданни“ означава информация, която е необходима за използването и тълкуването на статистически данни и която описва наборите от данни по структуриран начин;
32)	„предварително проверени набори от данни“ означава набори от данни, проверени от държавите членки въз основа на договорени общи правила за валидиране;
33)	„доклад за качеството“ означава доклад, предаващ информация за качеството на статистическия продукт или процес.
Член 3
Демографска основа 
1.	За целите на настоящия регламент демографската основа се състои от всички лица, чието обичайно местопребиваване е в рамките на Съюза в определена териториална единица на държава членка на национално, регионално, местно ниво или ниво на координатна мрежа към референтната дата.
2.	Демографската основа включва всички лица с обичайно местопребиваване, независимо от гражданството или от това дали лицето е или е било без гражданство ▌.
3.	Демографската основа изключва лицата, чието обичайно местопребиваване е извън територията на държавата членка, независимо от мястото на раждане или гражданството и независимо от каквито и да е семейни, социални, икономически или имуществени връзки, които лицето може да има с държавата членка.
4.	На лицата, които нямат обичайно местопребиваване, се приписва като обичайно местопребиваване мястото, на което се намират към референтната дата.
5.	Държавите членки прилагат определението за обичайно местопребиваване, предвидено в настоящия регламент, за всички набори от данни, предоставяни на Комисията (Евростат) по силата на настоящия регламент и за национално, регионално, местно ниво и ниво на координатна мрежа.
6.	При прилагането на определението за обичайно местопребиваване държавите членки използват:
а)	един или комбинация от източниците на данни, посочени в член 9, параграф 1;
б)	методи за оценка, като например „признаци за присъствие“, както и други научно обосновани, добре документирани и публично достъпни статистически методи за оценка, за коригиране на действителното присъствие на предполагаемото място на обичайно пребиваване през по-голямата част от времето през дванадесетте месеца, приключващи към референтната дата, и ▌ за оценка на броя на лицата, които възнамеряват или за които се очаква да пребивават през по-голямата част от времето през дванадесетте месеца след пристигането им.
6a.	За целите на гласуването с квалифицирано мнозинство в Съвета Комисията информира Съвета за общото население на държавите членки в края на всяка референтна година, съгласно данните, с които Комисията (Евростат) разполага към 31 август на календарната година, следваща референтната година.
Член 4
Статистически единици
Статистиката съгласно настоящия регламент се съставя за следните статистически единици:
а)	лица;
б)	основни демографски събития;
в)	семейства;
г)	домакинства;
д)	предназначени за обитаване сгради, жилищни помещения, включително институции, и конвенционални жилища.
Член 5
Изисквания по отношение на статистическите данни
1.	Европейската статистика за населението и жилищния фонд обхваща следните области:
а)	демография;
б)	жилищен фонд;
в)	семейства и домакинства.
2.	Статистиката в областите, изброени в параграф 1 от настоящия член, се организира в набори от данни съобразно темите и подробните теми, посочени в приложението. Когато статистическата единица е лице, наборите от данни се дезагрегират по пол и възраст, а когато е уместно — и по други характеристики.
3.	На Комисията се предоставя правомощието да приема делегирани актове в съответствие с член 17 за изменение на списъка с подробните теми от приложението. Такива делегирани актове се приемат най-малко дванадесет месеца преди началото на съответния референтен момент.
4.	Когато упражнява правомощието си да приема делегирани актове съгласно параграф 3 от настоящия член, Комисията гарантира, че тези актове не налагат значителна и непропорционална тежест на държавите членки и на респондентите в изследването. Всяка нова подробна тема се оценява по отношение на нейната осъществимост чрез пилотни проучвания, провеждани от Комисията (Евростат) и държавите членки в съответствие с член 14.
5.	Комисията приема актове за изпълнение за определяне на техническите характеристики на наборите от данни и метаданните, които трябва да се предоставят на Комисията (Евростат). В тези актове за изпълнение се посочват следните технически елементи, когато е целесъобразно:
а)	наименования на променливите, техническите им спецификации и разбивки;
б)	подробни спецификации на статистическите единици и метаданни;
в)	статистически класификации, които да се използват;
г)	срокове за предоставяне;
д)	технически формати на наборите от данни и предоставянето на метаданни;
е)	съдържанието, структурата, периодичността, условията и сроковете за предоставяне на докладите за качеството, както и допълнителни спецификации, когато е необходимо и обосновано.
Тези актове за изпълнение се приемат в съответствие с процедурата по разглеждане, посочена в член 18, параграф 2, най-малко дванадесет месеца преди началото на съответния референтен момент, с изключение на преброяването на населението и жилищния фонд, за което актовете за изпълнение се приемат най-малко двадесет и четири месеца преди началото на годината, в която попада референтната дата.
Член 6
Периодичност и референтни моменти
1.	Държавите членки изготвят европейска статистика за населението и жилищния фонд на три месеца, на шест месеца, веднъж годишно и веднъж на няколко години, както и в рамките на преброяване на населението и жилищния фонд на десетгодишни периоди.
2.	Годините, завършващи на „1“, са референтните години за преброяването на населението и жилищния фонд на десетгодишни периоди.
3.	Годините, завършващи на „1“, „5“ и „8“, са референтните години за многогодишната статистика.
4.	Периодичността и референтният момент ▌за всяка подробна тема са посочени в приложението.
5.	Първата референтна дата, за която трябва да се предоставят годишни статистически данни по темата „брой на населението към определени дати“, е 31 декември 2025 г. Първият референтен момент, за който трябва да се предоставят други статистически данни съгласно настоящия регламент, е 2026 г.
6.	На Комисията се предоставя правомощието да приема делегирани актове в съответствие с член 17 за изменение на приложението чрез актуализиране на периодичността и референтните моменти.
Член 7
Изисквания по отношение на допълнителните статистически данни
1.	Държавите членки предоставят на Комисията (Евростат) допълнителни набори от данни и метаданни.
2.	На Комисията се предоставя правомощието да приема делегирани актове за допълване на настоящия регламент в съответствие с член 17, като определя наборите от данни и метаданните, които да бъдат предоставяни от държавите членки като допълнителни, когато събирането на допълнителни статистически данни се счита за необходимо с цел удовлетворяване на допълнителни статистически нужди съгласно настоящия регламент, като същевременно отдава приоритет на източниците на административни данни и записи, които ще се използват за събирането на исканите данни.
3.	В упоменатите в параграф 2 делегирани актове се посочват:
а)	подробните теми, които трябва да бъдат предоставяни в допълнителните набори от данни, и причините за такива допълнителни статистически нужди;
б)	референтните моменти.
4.	На Комисията се предоставя правомощието да приема делегирани актове съгласно посоченото в параграф 2, като се започне от референтната 2027 г. и с минимален срок от две години между всяко допълнително събиране.
5.	Комисията приема актове за изпълнение за определяне на техническите характеристики на допълнителните набори от данни и метаданните съгласно посоченото в параграф 2. В тези актове за изпълнение се посочват следните технически елементи, когато е целесъобразно:
а)	наименования на променливите, техническите им спецификации и разбивки;
б)	подробни спецификации на статистическите единици и метаданни;
в)	статистически класификации, които да се използват;
г)	срокове за предоставяне.
Тези актове за изпълнение се приемат в съответствие с процедурата по разглеждане, посочена в член 18, параграф 2, не по-късно от дванадесет месеца преди началото на референтния момент.
Член 8
Набори от данни и метаданни, които се предават на Комисията
1.	Държавите членки предават на Комисията (Евростат) предварително проверени набори от данни и метаданни в съответствие с приложението, като използват технически формат, определен от Комисията (Евростат). За предаването на наборите от данни и метаданните на Комисията (Евростат) се използва единната входна точка.
2.	Когато държавите членки публикуват изисквани с настоящия регламент ▌ данни на национално ниво преди сроковете за предаване, определени в съответствие с член 5, параграф 5 и член 7, параграф 5, буква г), те ги предоставят на Комисията (Евростат) без неоправдано забавяне, най-късно в рамките на 21 календарни дни след публикуването на национално равнище.
3.	Държавите членки предават на Комисията (Евростат):
а)	ревизирани набори от данни и метаданни, ако е извършено ревизиране след първоначалното предоставяне на изискваните съгласно настоящия регламент набори от данни;
б)	ревизирани набори от данни и метаданни за съответните динамични редове, ако е извършено ревизиране на набори от данни, които са били предоставени на Комисията (Евростат) преди началото на прилагане на настоящия регламент. 
Ревизираните набори от данни и метаданни се предават в срок от 14 календарни дни след ревизирането и се допълват от доклади за качеството в съответствие с член 12.
Държавите членки информират без ненужно забавяне Комисията за всяко решение за ревизиране на набори от данни и метаданни.
Член 9
Източници на данни и методи
1.	Държавите членки и Комисията (Евростат) използват един от следните източници на данни или комбинация от тях, при условие че те позволяват изготвянето на статистически данни, които отговарят на определените в член 12 изисквания по отношение на качеството:
а)	източници на административни данни;
б)	статистически изследвания или други методи за събиране на статистически данни;
в)	други източници, включително частни данни;
г)	повторно използване на данни, получени в резултат на споделяне на данни между националните статистически органи и Комисията (Евростат) в рамките на ЕСС.
2.	Държавите членки оценяват и наблюдават качеството на своите източници на данни, включително на административните записи и други подходящи използвани източници.
3.	Държавите членки се стремят непрекъснато да разработват новаторски източници и методи и да ги използват за подобряване на съставяната съгласно настоящия регламент статистика, при условие че те позволяват изготвянето на статистически данни, които отговарят на определените в член 12 изисквания по отношение на качеството. ▌
4.	Съставяната съгласно настоящия регламент статистика се основава на статистически обосновани и добре документирани методи, като се вземат предвид международните препоръки и най-добрите практики, като например методът „признаци за присъствие“ ▌ и други научнообосновани методи за статистическа оценка, използвани за съставянето на съвкупността на населението с обичайно местопребиваване в държавите членки.
5.	При надлежно обосновано искане от страна на Комисията (Евростат) държавите членки предоставят на Комисията (Евростат) резултатите от оценката на източниците на данни, документирането на методите и необходимите разяснения.
Член 10
Своевременен достъп и повторно използване на административни данни
1.	В съответствие с член 17а от Регламент (ЕО) № 223/2009 националните органи, отговарящи за източниците на административни данни, които са от значение за целите на настоящия регламент, разрешават повторното използване на тези данни във време и с честота, достатъчни за изготвяне и представяне на статистически данни в срок и в съответствие със специфичните изисквания по отношение на качеството съгласно настоящия регламент. Националните статистически органи и националните органи, отговарящи за административните записи, създават необходимите механизми за сътрудничество с цел своевременен и безплатен достъп до тези записи.
1a.	За целите на изготвянето на статистически данни по подробната тема „Характеристики на сградата, свързани с енергийната ефективност“, националните статистически органи имат своевременен и редовен достъп до националните бази данни за енергийните характеристики на сградите в съответствие с Директива (ЕС) 2024/1275 и имат право да използват повторно административни данни от тези бази данни.
1б.	За целите на изготвянето на разбивки на населението по пол националните статистически институти използват информацията, налична в националните източници на административни данни.
2.	За целите на настоящия регламент, на Комисията (Евростат) се разрешава при поискване своевременен достъп и повторно използване на съответните данни и метаданни от базите данни и системите за оперативна съвместимост, поддържани от органите и агенциите на Съюза, включително съгласно регламенти (ЕС) № 910/2014, (ЕС) 2018/1724 и статистическите данни, съхранявани в централното хранилище за докладване и статистика (ЦХДС). По-специално, Комисията (Евростат) получава достъп до съхраняваните в ЦХДС данни от оперативно съвместимите широкомащабни информационни системи в пространството на свобода, сигурност и правосъдие в съответствие с регламенти (ЕС) 2019/817 и (ЕС) 2019/818 и регламентите за установяване на системите, чиито статистически данни се съхраняват в ЦХДС. За тези цели Комисията (Евростат) продължава да си сътрудничи със съответните органи и агенции на Съюза с цел определяне на персонализираните статистически данни и метаданни, които се изискват, когато това е възможно съгласно правото на Съюза, за европейската статистика за населението и жилищния фонд, оперативните условия за тяхното предоставяне и необходимите съпътстващи физически и логически гаранции.
Член 11
Списъци на държави и територии
1.	Когато наборите от данни включват информация по държави или територии, държавите членки използват специфични разбивки за целите на настоящия регламент и на Регламент (ЕО) № 862/2007.
2.	Комисията приема актове за изпълнение за уточняване или актуализиране на списъците на държавите и териториите, които се прилагат към разбивките на съставяните съгласно настоящия регламент статистически данни. Тези актове за изпълнение се приемат в съответствие с процедурата по разглеждане, посочена в член 18, параграф 2 от настоящия регламент. ▌
3.	Актовете за изпълнение, с които се изменя повече от една трета от категориите за разбивка на държавите или териториите, се прилагат най-рано дванадесет месеца след влизането им в сила.
Член 12
Изисквания по отношение на качеството и докладване за качеството
1.	Държавите членки предприемат необходимите мерки за осигуряване на качеството на предаваните набори от данни и метаданни.
2.	Държавите членки предприемат подходящи и ефективни мерки за:
а)	прилагане на правилата, свързани с демографската основа в съответствие с определението в член 3, по еднакъв начин и независимо от използваните източници на данни;
б)	обхващане или оценка на труднодостъпни групи от населението;
в)	контролиране на изчерпателността и точността на обхванатото население в съответствие с член 3;
г)	създаване на рамки, които са подходящи за целите на настоящия регламент и на член 12 от Регламент (ЕС) 2019/1700;
д)	избягване на възможни рискове от недостатъчно или двойно отчитане, свързани със свободното движение на хора в Съюза, достъпа на лица до трансгранични услуги, свързани с основни демографски събития, и правата на лицата да извършват трансгранични покупки и да притежават и да използват жилищни имоти в целия Съюз, като например чрез въвеждането на единни цифрови идентификатори;
е)	избягване на възможни рискове от недостатъчно или двойно отчитане и осигуряване на по-добра съпоставимост на миграционните потоци;
ж)	предоставяне на Комисията (Евростат) на всички данни, необходими за осигуряване на пълнотата на публикуваната европейска статистика.
2a.	Комисията (Евростат) оценява качеството на метаданните за спецификациите и на данните с оглед, наред с другото, на публикуването им по лесен за ползване начин на уебсайта на Комисията (Евростат).
3.	Държавите членки предават на Комисията (Евростат) за първи път до 31 март 2027 г. и всяка следваща година, завършваща на „0“, „3“ или „7“, доклад за качеството, в който се описва качеството на предоставените статистически данни и статистическите процеси за предоставените през периода набори от данни. Тези доклади за качеството включват информация за използваните източници на данни и методи, прилагането на понятията и определенията и свързаните с тях възможни въздействия върху качеството на избраните източници на данни, ревизирането на данните и причините за него и неговото въздействие, както и методите за контрол на оповестяването на статистически данни. В докладите за качеството също така се описва подробно как държавите членки са приложили мерките, посочени в параграф 1, и как са изпълнени критериите за качество, посочени в параграф 2.
4.	Комисията приема актове за изпълнение за установяване на практическите условия по отношение на докладите за качеството и тяхното съдържание. 
Тези актове за изпълнение не налагат значителна допълнителна тежест и разходи за държавите членки. 
Те се приемат в съответствие с процедурата по разглеждане, посочена в член 18, параграф 2.
4a.	Всички значителни адаптации, предвидени в такива актове за изпълнение, могат да бъдат предмет на финансова и техническа подкрепа съгласно член 15 или на дерогация съгласно член 19, параграф 1а.
5.	Държавите членки уведомяват Комисията (Евростат) възможно най-скоро за всяка информация или промени от значение във връзка с изпълнението на настоящия регламент, които биха повлияли върху качеството на предоставяните статистически данни, и предприемат мерки за разрешаване на въпроса без неоправдано забавяне.
6.	По надлежно обосновано искане от страна на Комисията (Евростат) държавите членки предоставят без неоправдано забавяне необходимите допълнителни пояснения за оценяване на качеството на статистическата информация, като например резултатите от оценката на източниците на данни и документацията за методите.
Член 13
Споделяне на данни
1.	Целта на споделянето на данни между националните статистически институти и други национални органи, включени в списъка, посочен в член 5, параграф 2 от Регламент (ЕО) № 223/2009 (национални статистически органи), както и между тези национални статистически органи и Комисията (Евростат), е изключително разработването и изготвянето на европейска статистика, която попада в приложното поле на настоящия регламент, и ▌подобряването на нейното качество.
2.	За целите на сигурността на споделянето на данни в рамките на ЕСС, се въвеждат всички необходими гаранции, включително сигурна инфраструктура за споделяне на данни, по отношение на физическата, техническата и логическата защита на данните. Комисията (Евростат) създава сигурна инфраструктура за улесняване на споделянето на данни по параграф 1. Националните статистически органи могат да използват тази сигурна инфраструктура за споделяне на данни за целите, посочени в параграф 1. Комисията (Евростат) и националните статистически органи, които използват тази сигурна инфраструктура за споделяне на данни за обработване на лични данни в съответствие с параграф 3, се считат за съвместни администратори за обработването на лични данни в сигурната инфраструктура за споделяне на данни. В случай че националните статистически органи използват друга инфраструктура за споделяне на данни, те гарантират, че тази инфраструктура осигурява сигурност, която е поне равностойна на тази, създадена от Комисията (Евростат).
3.	Когато съответните данни са поверителни данни по смисъла на член 3, точка 7 от Регламент (ЕО) № 223/2009 или лични данни съгласно регламенти (ЕС) 2016/679 и (ЕС) 2018/1725, споделянето на тези данни ▌ може да се извършва на доброволен принцип, при условие че е:
а)	въз основа на искане с обоснована необходимост от споделянето на данни за всеки отделен случай, по-специално по отношение на въпросите за качеството, които трябва да бъдат конкретно разгледани;
б)	▌ въз основа на технологии за подобряване на неприкосновеността на личния живот, които са специално разработени за прилагане на принципите на регламенти (ЕС) 2016/679 и (ЕС) 2018/1725, като се обръща специално внимание на ограничението на целите, свеждането на данните до минимум, ограничението на съхранението, целостта и поверителността;
в)	без да се засягат разпоредбите на глава V от Регламент (ЕО) № 223/2009.
3a.	За целите на споделянето на данни, посочено в параграф 1, неповерителни данни се споделят между националните статистически институти и други национални органи на различни държави членки, както и между тези национални статистически органи и Комисията (Евростат).
4.	Комисията (Евростат) и държавите членки изпитват и оценяват чрез пилотни проучвания инфраструктурата и пригодността на съответните технологии за подобряване на неприкосновеността на личния живот за споделянето на данни.
5.	Когато с пилотните проучвания, проведени съгласно параграф 4 от настоящия член, се установят ефективни и сигурни решения за споделяне на данни за целите, посочени в параграф 1 от настоящия член, Комисията може да приеме актове за изпълнение за определяне на техническите спецификации за споделянето на данни и мерки за поверителност и сигурност на информацията. Тези актове за изпълнение се приемат в съответствие с процедурата по разглеждане, посочена в член 18, параграф 2.
Член 14
Пилотни проучвания и проучвания за осъществимост
1.	Когато е необходимо и целесъобразно за целите на настоящия регламент, Комисията (Евростат) провежда пилотни проучвания и проучвания за осъществимост, които имат за цел:
а)	оценка на наличността на източници на данни и тяхното качество, включително на публични и частни данни в държавите членки и на равнището на Съюза;
б)	разработване и оценка на осъществимостта на въвеждането на нови ▌ подробни теми, статистически единици, променливи и техни разбивки;
ба)	оценка на наличието на източници на данни и усъвършенстване на методите за предоставяне на статистически данни за уврежданията на хората и тестване на дезагрегирани статистически данни, включително тяхната съпоставимост, в съответствие с националното законодателство и практика за защита на данните и контрол на оповестяването;
в)	разработване на нови методологии и статистически техники за повишаване на качеството и подобряване на информацията за труднодостъпни групи от населението;
г)	намаляване на несъответствията в данните за миграционните потоци и осигуряване на тяхната по-добра съпоставимост;
га)	намаляване на възможното недостатъчно или двойно отчитане на хора;
д)	изпитване и оценка на инфраструктурата и пригодността на съответните технологии за подобряване на неприкосновеността на личния живот за сигурно споделяне на данни в рамките на ЕСС в съответствие с член 13, параграф 4.
2.	Държавите членки могат да участват в проучванията, но заедно с Комисията (Евростат) гарантират представителността на проучванията на равнището на Съюза.
3.	Резултатите от проучванията се оценяват от Комисията (Евростат) в сътрудничество с държавите членки. Комисията (Евростат) изготвя в сътрудничество с държавите членки доклади относно резултатите от проучванията.
Член 15
Финансиране
1.	Що се отнася до прилагането на настоящия регламент, на националните статистически органи, посочени в член 5, параграф 2 от Регламент (ЕО) № 223/2009, се предоставя финансова помощ по програма „Единен пазар“, създадена с Регламент (ЕС) 2021/690 , в съответствие с Регламент (ЕС, Евратом) 2018/1046, за:
а)	адаптирането на инфраструктурата и обучение в националната статистическа система, необходими за разработването и прилагането на нови или усъвършенствани източници на данни, методологии, споделяне на данни, статистически единици, теми, подробни теми, променливи и техни разбивки;
aa)	подготовката и изпълнението на ad hoc събирането на данни, както е посочено в член 7;
б)	участието на държавите членки в представителни пилотни проучвания и проучвания за осъществимост съгласно в член 14.
1a.	Размерът на финансовата помощ от Съюза по настоящия член се определя в съответствие с правилата на програмата „Единен пазар“ като част от годишната бюджетна процедура, в зависимост от наличното финансиране.
Освен това националните статистически органи, посочени в член 5, параграф 2 от Регламент (ЕО) № 223/2009, могат да кандидатстват за подкрепа по други приложими финансови програми на Европейския съюз в съответствие с правилата на тези програми. Държавите членки могат също така да кандидатстват за подпомагане от Инструмента за техническа помощ за подобряване на качеството на статистичката и за разработване на методологии в съответствие с изискванията на настоящия регламент съгласно правилата на Инструмента за техническа помощ и неговата цел за поощряване на изготвянето, предоставянето и мониторинга на качеството на данните и статистическата информация.
2.	Финансовият принос на Съюза не може да надвишава 90 % от допустимите разходи.
Член 16
Защита на финансовите интереси на Съюза
Когато трета държава участва във финансираните по настоящия регламент действия въз основа на решение, прието съгласно международно споразумение, или въз основа на друг правен инструмент, третата държава предоставя правата и достъпа, необходими на отговорния разпоредител с бюджетни кредити, Европейската служба за борба с измамите (OLAF), Сметната палата и Европейската прокуратура, за да упражняват в пълна степен съответните си правомощия. По отношение на OLAF тези права включват правото да се извършват разследвания, включително проверки и инспекции на място, в съответствие с Регламент (ЕС, Евратом) № 883/2013.
Член 17
Упражняване на делегирането
1.	Правомощието да приема делегирани актове се предоставя на Комисията при спазване на предвидените в настоящия член условия.
2.	Правомощието да приема делегирани актове, посочено в член 5, параграф 3, член 6, параграф 6 и член 7, параграф 2, се предоставя на Комисията за неопределен срок, считано от [ОВ: моля, въведете датата на влизане в сила на настоящия регламент].
3.	Делегирането на правомощия, посочено в член 5, параграф 3, член 6, параграф 6 и член 7, параграф 2, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. Оттеглянето поражда действие в деня след публикуването на решението в Официален вестник на Европейския съюз или на по-късна дата, посочена в решението. То не засяга действителността на делегираните актове, които вече са в сила.
4.	Преди приемането на делегиран акт Комисията се консултира с експерти, определени от всяка държава членка в съответствие с принципите, залегнали в Междуинституционалното споразумение от 13 април 2016 г. за по-добро законотворчество, и информира Европейския парламент за подготвителната си работа.
5.	Веднага след като приеме делегиран акт, Комисията нотифицира акта едновременно на Европейския парламент и на Съвета.
6.	Делегиран акт, приет съгласно член 5, параграф 3, член 6, параграф 6 и член 7, параграф 2 влиза в сила единствено ако нито Европейският парламент, нито Съветът са представили възражения в срок от два месеца след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Посоченият срок се удължава с два месеца по инициатива на Европейския парламент или на Съвета.
Член 18
Процедура на комитет
1.	Комисията се подпомага от Комитета на Европейската статистическа система (Комитет на ЕСС), създаден с член 7 от Регламент (ЕО) № 223/2009. Този комитет е комитет по смисъла на Регламент (ЕС) № 182/2011.
2.	При позоваване на настоящия параграф се прилага член 5 от Регламент (ЕС) № 182/2011.
Член 19
Дерогации
1.	Когато прилагането на настоящия регламент ▌ изисква извършването на значителни адаптации в националната статистическа система на дадена държава членка, Комисията може да предостави чрез актове за изпълнение дерогации на тази държава членка за максимален срок от седем години.
1a.	Когато приетите в съответствие с настоящия регламент делегирани актове или актове за изпълнение изискват извършването на значителни адаптации в националната статистическа система на дадена държава членка, Комисията може да предостави чрез актове за изпълнение дерогации на тази държава членка за максимален срок от три години. 
2.	При предоставянето на дерогации съгласно параграф 1 от настоящия член Комисията взема предвид съпоставимостта на статистическите данни на държавите членки и своевременното изчисляване на необходимите представителни и надеждни европейски агрегати. При предоставянето на тези дерогации Комисията гарантира също така, че изискванията, свързани със статистиката, метаданните и качеството, обхванати от настоящия регламент и обхванати преди това от Регламент (ЕС) № 1260/2013 или от член 3 от Регламент (ЕО) № 862/2007, продължават да се прилагат без прекъсване.
3.	Държавата членка представя на Комисията надлежно обосновано искане за дерогация в срок от два месеца от датата на влизане в сила на съответния акт.
4.	Комисията приема актовете за изпълнение, посочени в параграфи 1, 1а и 3 от настоящия член, в съответствие с процедурата по разглеждане, посочена в член 18, параграф 2.
Член 20
Изменения на Регламент (ЕО) № 862/2007
Регламент (ЕО) № 862/2007 се изменя, както следва:
1)	Заглавието се заменя със следното: „Регламент (ЕО) № 862/2007 от 11 юли 2007 година относно европейската статистика за убежището и административните и съдебните процедури, свързани със законодателството в областта на имиграцията, и за отмяна на Регламент (ЕИО) № 311/76 на Съвета относно изготвяне на статистика за чуждестранните работници“;
2)	В член 1 се заличават букви а) и б);
3)	В член 2, параграф 1 се заличават букви а), б), в), е) и ж);
3a)	В член 2, параграф 1 буква г) се заменя със следното: 
„г)	„гражданство“ означава гражданство съгласно определението в член 2, параграф 1 от Регламент (ЕС) .../... на Европейския парламент и на Съвета*[footnoteRef:33]+”; [33: +	ОВ: моля, въведете в текста номера на регламента, съдържащ се в документ (2023/0008(COD)), а в бележката под линия — номера, датата, заглавието и данните за публикацията в ОВ на този регламент.] 

4)	Член 3 се заличава;
5)	Вмъква се следният член:
„Член 9в
Своевременен достъп до административни данни и повторното им използване
1.	В съответствие с член 17а от Регламент (ЕО) № 223/2009 националните органи, отговарящи за източниците на административни данни, които са от значение за целите на настоящия регламент, разрешават повторното използване на тези данни във време и с честота, достатъчни за изготвяне и представяне на статистически данни в срок и в съответствие със специфичните изисквания по отношение на качеството съгласно настоящия регламент. Националните статистически органи и националните органи, отговарящи за административните записи, създават необходимите механизми за сътрудничество за своевременен и безплатен достъп до тези записи.
2.	За целите на настоящия регламент, на Комисията (Евростат) се разрешава при поискване своевременен достъп и повторно използване на съответните данни и метаданни от базите данни и системите за оперативна съвместимост, поддържани от органите и агенциите на Съюза, включително съгласно регламенти (ЕС) № 910/2014, (ЕС) 2018/1724 и статистическите данни, съхранявани в централното хранилище за докладване и статистика (ЦХДС). По-специално, Комисията (Евростат) получава достъп до съхраняваните в ЦХДС данни от оперативно съвместимите широкомащабни информационни системи в пространството на свобода, сигурност и правосъдие в съответствие с регламенти (ЕС) 2019/817 и (ЕС) 2019/818 и регламентите за установяване на системите, чиито статистически данни се съхраняват в ЦХДС. За тази цел Комисията (Евростат) продължава да си сътрудничи със съответните органи и агенции на Съюза с цел определяне на персонализираните статистически данни и метаданни, които се изискват, когато това е възможно съгласно правото на Съюза, за европейската статистика за населението и жилищния фонд, оперативните условия за тяхното предоставяне и необходимите съпътстващи физически и логически гаранции.“;
6)	Вмъква се следният член:
„Член 10а
Списъци на държави и територии
Списъците на държави и територии, посочени в член 11 от Регламент (ЕС) .../..., *[footnoteRef:34]+  се прилагат при съставянето на статистически данни съгласно настоящия регламент, за да се гарантира съпоставимост на специфичните за държавите и териториите данни в европейската статистика. Държавите членки прилагат тези списъци за първи път при съставянето на статистиката съгласно настоящия регламент, като предаването на данни започва от референтната 2026 г. [34: +	ОВ: моля, въведете в текста номера на регламента, съдържащ се в документ (2023/0008(COD)), а в бележката под линия — номера, датата, заглавието и данните за публикацията в ОВ на този регламент.] 

________
*	Регламент (ЕС) .../... на Европейския парламент и на Съвета относно европейската статистика за населението и жилищния фонд, за изменение на Регламент (ЕО) № 862/2007 и за отмяна на регламенти (ЕО) № 763/2008 и (ЕС) № 1260/2013 (ОВ ...).“.

Член 21
Отмяна
Регламенти (ЕО) № 763/2008 и (ЕС) № 1260/2013 се отменят, считано от 1 януари 2026 г., без да се засягат установените в тези правни актове задължения по отношение на референтните периоди, които попадат изцяло или частично преди тази дата.
Позоваванията на отменените регламенти се считат за позовавания на настоящия регламент.
Член 22
Влизане в сила и прилагане
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2026 г.
Настоящият регламент е задължителен в своята цялост и се прилага пряко във всички държави членки.
Съставено в …
За Европейския парламент	За Съвета
Председател	Председател

ПРИЛОЖЕНИЕ
Области, теми и подробни теми с периодичност и референтeн момент за всяка подробна тема
	Област
	Тема
	Подробна тема
	Периодичност 
	Референтен момент (дата или период)

	
	
	
	
	

	Демография
	Брой на населението към определени дати
	Основни характеристики на лицето
	6M
	30.6.ГГ и
31.12.ГГ

	
	
	
	1Г
	31.12.ГГ

	
	
	
	НГ
	31.12.ГГ

	
	
	
	10Г
	31.12.ГГ

	
	
	Социално-икономически характеристики на лицето
	1Г
	31.12.ГГ

	
	
	
	НГ
	31.12.ГГ

	
	
	
	10Г
	31.12.ГГ

	
	Плодовитост
	Раждания
	3М
	Месец

	
	
	
	1Г
	Година

	
	
	Законно предизвикани прекъсвания на бременност1
	1Г
	Година

	
	Смъртност
	Умирания
	3М
	Месец, седмица

	
	
	
	1Г
	Година

	
	
	Умирания при бебета
	1Г
	Година

	
	
	Умирания след късна фетална смърт
	1Г
	Година

	
	Партньорства
	Бракове и регистрирани партньорства
	1Г
	Година

	
	
	Характеристики на лицата, които встъпват в брак или регистрирано партньорство
	1Г
	Година

	
	
	Разводи и прекратени регистрирани партньорства
	1Г
	Година

	
	Миграция
	Имигранти
	3М
	Месец

	
	
	
	1Г
	Година

	
	
	Емигранти
	3М
	Месец

	
	
	
	1Г
	Година

	
	
	Вътрешна миграция
	1Г
	Година

	
	Придобиване и загуба на гражданство на държава — членка на ЕС, и гражданство на Съюза
	Лица, придобили гражданство
	1Г
	Година

	
	
	Лица, загубили или отказали се от гражданство
	1Г
	Година

	Жилищен фонд
	Жилищни помещения
	Характеристики на жилищните помещения
	10Г
	31.12.ГГ

	
	Конвенционални жилища
	Основни характеристики на сградата
	НГ
	31.12.ГГ

	
	
	
	10Г
	31.12.ГГ

	
	
	Характеристики на сградата, свързани с енергийната ефективност
	НГ
(1Г от 2031 г. нататък)
	31.12.ГГ

	
	
	
	10Г
	31.12.ГГ

	
	Обитавани конвенционални жилища
	Характеристики на обитаваните конвенционални жилища
	10Г
	31.12.ГГ

	
	
	Използване на обитавани конвенционални жилища
	10Г
	31.12.ГГ

	Семейства и домакинства
	Семейства
	Характеристики на семействата
	10Г
	31.12.ГГ

	
	Домакинства
	Характеристики на домакинствата
	1Г
	31.12.ГГ

	
	
	
	НГ
	31.12.ГГ

	
	
	Положение на домакинството на лицето
	1Г
	31.12.ГГ

	
	
	
	10Г
	31.12.ГГ

	_______________________________________

	

	1 Предоставяне на доброволен принцип.



Легенда
	Периодичност

	На 3 месеца
	3М

	На 6 месеца
	6M

	Веднъж годишно
	1Г

	Веднъж на няколко години (години, завършващи на „1“, „5“, „8“)
	НГ

	Веднъж на десет години (години, завършващи на „1“)
	10Г

